HU Az Európai Unió Hivatalos Lapja L 164/16

A BIZOTTSÁG 588/2014/EU RENDELETE

(2014. június 2.)

a 396/2005/EK európai parlamenti és tanácsi rendelet III. és IV. mellékletének az egyes termékekben, illetve azok felületén található narancsolaj, Phlebiopsis gigantea, gibberellinsav, Paecilomyces fumosoroseus FE 9901 törzs, Spodoptera littoralis sejtmagpolihedrózis-vírus, Spodoptera exigua sejtmagpolihedrózis-vírus, Bacillus firmus I-1582, s-abszcizinsav, L-aszkorbinsav és Helicoverpa armigera sejtmagpolihedrózis-vírus maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 5. cikke (1) bekezdésére,

mivel:

(1) A gibberellinsav tekintetében a 396/2005/EK rendelet III. mellékletének A. része maradékanyag-határértékeket (a továbbiakban: MRL-ek) állapított meg. A Phlebiopsis gigantea, a Paecilomyces fumosoroseusFE 9901 törzs, a Spodoptera littoralissejtmagpolihedrózis-vírus, a Spodoptera exiguasejtmagpolihedrózis-vírus, a Bacillus firmusI-1582, a narancsolaj, az s-abszcizinsav, az L-aszkorbinsav és a Helicoverpa armigerasejtmagpolihedrózis-vírus tekintetében eddig nem határoztak meg külön MRL-eket, és ezek az anyagok a 396/2005/EK rendelet IV. mellékletében sem szerepelnek, ezért az említett rendelet 18. cikke (1) bekezdésének b) pontjában megállapított 0,01 mg/kg alapértéket kell alkalmazni.

(2) A Phlebiopsis gigantea (2), a Paecilomyces fumosoroseus FE 9901 törzs (3), a Spodoptera littoralis sejtmagpolihedrózis-vírus (4), a Spodoptera exigua sejtmagpolihedrózis-vírus (5), a Bacillus firmus I-1582 (6) és a Helicoverpa armigera sejtmagpolihedrózis-vírus (7) vonatkozásában az Európai Élelmiszerbiztonsági Hatóság (a továbbiakban: Hatóság) arra a következtetésre jutott, hogy ezek az anyagok emberekre nem patogének és nem igénylik a fogyasztókra jelentett kockázatok mennyiségi értékelését. Tekintettel e következtetésre, ezeket az anyagokat indokolt feltüntetni a 396/2005/EK rendelet IV. mellékletében.

(3) A narancsolaj (8) esetében a Hatóság nem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és további vizsgálatra volt szükség a kockázatkezelők részéről. A növényekben természetesen előforduló narancsolajat gyógyszerek és élelmiszerek ízesítőanyagaként alkalmazzák. Erre való tekintettel ezt az anyagot helyénvaló felvenni a 396/2005/EK rendelet IV. mellékletébe, amíg az EFSA be nem nyújtja indokolással ellátott véleményét az említett rendelet 12. cikke (1) bekezdésének megfelelően.

(4) A gibberellinsav (9) esetében a Hatóság nem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és további vizsgálatra volt szükség a kockázatkezelők részéről. A gibberellinsav a növények széles körében természetes módon előfordul. A Hatóság nem tett javaslatot a szőlőre vonatkozó MRL-ekre, mivel a maradékanyag mennyisége mind a kezelt, mind a kontrollmintákban a meghatározási határ alatt volt, és mivel nem lehet különbséget tenni a kívülről bevitt és a természetesen előforduló gibberellinsav között. Erre való tekintettel ezt az anyagot helyénvaló felvenni a 396/2005/EK rendelet IV. mellékletébe, amíg az EFSA be nem nyújtja indokolással ellátott véleményét az említett rendelet 12. cikke (1) bekezdésének megfelelően.

(5) Az s-abszcizinsav (10) esetében a Hatóság nem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és további vizsgálatra volt szükség a kockázatkezelők részéről. Az s-abszcizinsav természetes módon előfordul a növényekben. Erre való tekintettel ezt az anyagot helyénvaló felvenni a 396/2005/EK rendelet IV. mellékletébe, amíg az EFSA be nem nyújtja indokolással ellátott véleményét az említett rendelet 12. cikke (1) bekezdésének megfelelően.

(6) Az L-aszkorbinsav (11) esetében a Hatóság azt a következtetést vonta le, hogy annak felvétele a 396/2005/EK rendelet IV. mellékletébe helyénvaló.

(7) A Hatóság tudományos véleménye és következtetései alapján, valamint a tárgy szempontjából lényeges tényezőket figyelembe véve, az MRL-ekkel kapcsolatos megfelelő módosítások megfelelnek a 396/2005/EK rendelet 5. cikkének (1) bekezdésében és 14. cikkének (2) bekezdésében megfogalmazott követelményeknek.

(8) A 396/2005/EK rendeletet ezért ennek megfelelően módosítani kell.

(9) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A RENDELETET:

1. cikk

1. A 396/2005/EK rendelet III. mellékletében a gibberellinsav oszlopát el kell hagyni.

2. A IV. melléklet a „narancsolaj (12)”, a „Phlebiopsis gigantea”, a „gibberellinsav (12)”, a „Paecilomyces fumosoroseus FE 9901 törzs”, a „Spodoptera littoralis sejtmagpolihedrózis-vírus”, a „Spodoptera exigua sejtmagpolihedrózis-vírus”, a „Bacillus firmus I-1582”, az „s-abszcizinsav (12)”, az „L-aszkorbinsav” és a „Helicoverpa armigera sejtmagpolihedrózis-vírus” bejegyzésekkel egészül ki, ábécérendben.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. június 2-án. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) Európai Élelmiszerbiztonsági Hatóság; Conclusion on the peer review of the pesticide risk assessment of the active substance Phlebiopsis gigantea (A Phlebiopsis gigantea hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2013; 11(1):3033. [31 o.] doi:10.2903/j.efsa.2013.3033.

(3) Európai Élelmiszerbiztonsági Hatóság; Conclusion on the peer review of the pesticide risk assessment of the active substance Paecilomyces fumosoroseus strain FE 9901 (A Paecilomyces fumosoroseus FE 9901 törzs hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2012; 10(9):2869. [26 o.] doi:10.2903/j.efsa.2012.2869.

(4) Európai Élelmiszerbiztonsági Hatóság; Conclusion on the peer review of the pesticide risk assessment of the active substance Spodoptera littoralis nucleopolyhedrovirus (A Spodoptera littoralis sejtmagpolihedrózis-vírus hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2012; 10(9):2864. [33 o.] doi:10.2903/j.efsa.2012.2864.

(5) EFSA BIOHAZ testület (az EFSA biológiai veszélyekkel foglalkozó tudományos testülete), 2013. Scientific Opinion on the maintenance of the list of QPS biological agents intentionally added to food and feed (2013 update) (Tudományos vélemény az élelmiszerekhez és takarmányhoz szándékosan hozzáadott, „vélelmezetten biztonságos” (QPS) minősítésű biológiai ágensek jegyzékének fenntartásáról (2013. évi változat)). EFSA Journal 2013; 11(11):3449, [108 o.] doi:10.2903/j.efsa.2013.3449.

(6) Európai Élelmiszerbiztonsági Hatóság; Conclusion on the peer review of the pesticide risk assessment of the active substance Bacillus firmus I-1582 (A Bacillus firmus I-1582 hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2012; 10(10):2868. [33 o.] doi:10.2903/j.efsa.2012.2868.

(7) Európai Élelmiszerbiztonsági Hatóság; Conclusion on the peer review of the pesticide risk assessment of the active substance Helicoverpa armigera nucleopolyhedrovirus (A Helicoverpa armigera sejtmagpolihedrózis-vírus hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2012; 10(9):2865. [31 o.] doi:10.2903/j.efsa.2012.2865.

(8) Európai Élelmiszerbiztonsági Hatóság; Conclusion on the peer review of the pesticide risk assessment of the active substance orange oil (A narancsolaj hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2013; 11(2):3090. [55 o.] doi:10.2903/j.efsa.2013.3090.

(9) Európai Élelmiszerbiztonsági Hatóság; Conclusion on the peer review of the pesticide risk assessment of the active substance gibberellic acid (A gibberellinsav hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2012; 10(1):2507. [45 o.] doi:10.2903/j.efsa.2012.2507.

(10) Európai Élelmiszerbiztonsági Hatóság, 2013. Conclusion on the peer review of the pesticide risk assessment of the active substance S-abscisic acid (Az s-abszcizinsav hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2013; 11(8):3341, 78 o. doi:10.2903/j.efsa.2013.3341.

(11) Európai Élelmiszerbiztonsági Hatóság; Conclusion on the peer review of the pesticide risk assessment of the active substance L-ascorbic acid (Az L-aszkorbinsav hatóanyagú növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal 2013; 11(4):3197. [54 o.] doi:10.2903/j.efsa.2013.3197.

(12) A 91/414/EGK irányelv értelmében végzett értékelésük véglegesítéséig és a 12. cikk (1) bekezdésének megfelelően az Európai Élelmiszerbiztonsági Hatóság indokolással ellátott véleményének benyújtásáig ideiglenesen a IV. mellékletben szereplő anyagok.